**Nicolas Deschamps** (s. 6. tammikuuta 1990 LaSalle, Québec) on kanadalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Deschampsin suurimpiin vahvuuksiin kuuluu nopeus ja kahden suunnan pelaaminen. Häntä verrattiin juniorina pelityyliltään Patrice Bergeroniin.

Ura
---

### Seuraura

#### Junioriura

Deschamps pelasi Collège Charles-Lemoynen joukkueessa, kun QMJHL-joukkue Chicoutimi Saguenéens varasi hänet 12. pelaajana vuonna 2007. Deschamps siirtyi joukkueeseen kaudeksi 2007–2008, jolloin hän voitti liigan tulokkaiden pistepörssin tehoilla 24+43=67 ja oli Saguenéensin toiseksi paras pistemies Francis Parén jälkeen. Hänet palkittiin kauden päätteeksi QMJHL:n parhaana hyökkäävänä tulokkaana Michel Bergeron Trophylla ja valittiin tulokkaiden tähdistökentälliseen. Deschamps valittiin myös koko CHL:n tulokkaiden tähdistökentälliseen. Anaheim Ducks varasi hänet toisella kierroksella 35. pelaajana NHL:n varaustilaisuudessa 2008. 

Kaudella 2008–2009 Deschamps nousi Saguenéensin varakapteeniksi ja hän oli joukkueen paras syöttäjä ja toiseksi paras pistemies Jacob Lagacén jälkeen. Kevään 2009 pudotuspeleissä Deschamps oli Saguenéensin paras maalintekijä tehtyään neljässä ottelussa kolme maalia. Hän pelasi OHL-kautensa jälkeen myös kaksi AHL-ottelua Anaheim Ducksin farmijoukkue Iowa Chopsissa. Heinäkuussa 2009 Deschamps teki kolmivuotisen tulokassopimuksen Ducksin kanssa. Hän pelasi kauden 2009–2010 vielä QMJHL:ssä. Joulukuussa 2009 Saguenéens kauppasi Deschampsin Moncton Wildcatsiin. Hän jakoi lopulta tehoilla 39+57=96 koko liigan pistepörssin voiton Drummondville Voltigeursin Sean Couturierin kanssa. Deschamps voitti kauden päätteeksi QMJHL:n mestaruuden ja valittiin liigan toiseen tähdistökentälliseen.

#### Ammattilaisura

Deschamps siirtyi kaudeksi 2010–2011 Anaheim Ducksin organisaatioon. Hän pelasi koko kauden farmijoukkue Syracuse Crunchissa, AHL:ssä, jonka sisäisen pistepörssin kolmannen sijan Deschamps jakoi Josh Greenin kanssa tehoilla 15+31=46. Kesken kauden 2011–2012, tammikuussa 2012 Ducks kauppasi hänet Toronto Maple Leafsiin vaihdossa Luca Caputiin. Deschamps vietti kautensa taas kokonaan farmissa pelaten Crunchin ja Toronto Marliesin joukkueissa, joista jälkimmäisen kanssa hän eteni aina Calder Cup -finaaleihin saakka, mutta Norfolk Admirals vei ne kuitenkin otteluvoitoin 4–0. Maaliskuussa 2013 Maple Leafs kauppasi Deschampsin Washington Capitalsiin vaihdossa Kevin Marshalliin. Loppukautensa Hershey Bearsin paidassa pelannut Deschamps teki heinäkuussa vuoden mittaisen ja kaksisuuntaisen jatkosopimuksen Capitalsin kanssa.

Kauden 2013–2014 Deschamps pelasi pääasiassa Hershey Bearsissa, jonka sisäisen pistepörssin kolmannen sijan hän jakoi Ryan Stoan kanssa tehoilla 15+25=40. Deschamps valittiin 22. joulukuuta 2013 AHL:n viikon pelaajaksi. Hän pelasi kauden aikana myös kolme ensimmäistä NHL-otteluaan. Deschamps teki NHL-debyyttinsä 27. helmikuuta 2014 vieraissa Florida Panthersia vastaan.

Kun Deschamps ei halunnut tehdä kauden 2013–2014 jälkeen enää kaksisuuntaista NHL-sopimusta, hän päätti siirtyä kaudeksi 2014–2015 Eurooppaan hakemaan vauhtia vuoden mittaisella sopimuksella SM-liigajoukkue Oulun Kärpistä. Deschampsia innoitti mm. hänelle Toronto Marliesista tuttu ex-joukkuetoveri Jussi Rynnäs, joka palasi Kärpissä vietetyn kauden jälkeen yksisuuntaisella sopimuksella NHL:ään. Deschamps hankittiin joukkueen ykkössentteriksi, mutta hän osoittautui kuitenkin pettymykseksi tehden kahdeksassa runkosarjaottelussa vain yhden maalin. Neljässä Mestarien liigassa pelaamassaan ottelussa Deschamps teki kolme syöttöpistettä. 

Lokakuussa 2014 Kärpät ilmoitti etsivänsä Deschampsille uutta seuraa hänen agenttinsa kanssa. Saman kuun lopulla hän siirtyi lopulta loppukauden kattavalla sopimuksella Saksan DEL-liigan Straubing Tigersiin. Jo joulun alla Deschampsin seura kuitenkin vaihtui toisen kerran kauden aikana, kun hän siirtyi loppukauden kattavalla sopimuksella Itävallan Erste Bank Eishockey Ligan Vienna Capitalsiin. Tammi-helmikuun 2015 vaihteessa Deschamps sai kuitenkin myös sieltä lähtöpassit. Muutamaa päivää myöhemmin hän palasi Pohjois-Amerikkaan ja siirtyi loppukauden kattaneella AHL-sopimuksella Syracuse Crunchiin. Deschamps teki sielläkin kuitenkin 12 ottelussa vain yhden syöttöpisteen ja hän pelasi loppukauden jo kauden viidennessä seurassaan ja liigassan ECHL-joukkue Florida Everbladesin vahvuudessa. Hän oli kevään 2015 pudotuspeleissä joukkueen paras pistemies, maalintekijä (Casey Pierro-Zabotelin kanssa) ja syöttäjä tehoilla 4+7=11.

Kaudeksi 2015–2016 Deschamps siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskanin IK Oskarshamniin. Hän oli joukkueen paras syöttäjä ja kolmanneksi paras pistemies tehoilla 9+24=33.

### Maajoukkueura

Deschamps edusti Kanadaa alle 18-vuotiaiden MM-kilpailuissa vuonna 2008, jolloin hän voitti maailmanmestaruuden. Deschamps pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Chicoutimi Saguenéens | QMJHL | 70 | 24 | 43 | 67 | 63 | 6 | 2 | 3 | 5 | 6 |  |  |  |  |  |  | U18 | 7 | 3 | 0 | 3 | 2 |
| 2008–2009 | Chicoutimi Saguenéens | QMJHL | 65 | 24 | 41 | 65 | 40 | 4 | 3 | 1 | 4 | 12 |
|  | Iowa Chops | AHL | 2 | 0 | 1 | 1 | 0 | – | – | – | – | – |
| 2009–2010 | Chicoutimi Saguenéens | QMJHL | 31 | 18 | 26 | 44 | 20 | – | – | – | – | – |
|  | Moncton Wildcats | QMJHL | 33 | 21 | 31 | 52 | 20 | 15 | 5 | 9 | 14 | 10 | Kakkostähdistö |
| 2010–2011 | Syracuse Crunch | AHL | 80 | 15 | 31 | 46 | 26 | – | – | – | – | – |
| 2011–2012 | Syracuse Crunch | AHL | 31 | 5 | 2 | 7 | 10 | – | – | – | – | – |
|  | Toronto Marlies | AHL | 40 | 7 | 23 | 30 | 14 | 17 | 3 | 9 | 12 | 8 |
| 2012–2013 | Toronto Marlies | AHL | 50 | 7 | 9 | 16 | 26 | – | – | – | – | – |
|  | Hershey Bears | AHL | 16 | 3 | 4 | 7 | 2 | 5 | 1 | 2 | 3 | 2 |
| 2013–2014 | Hershey Bears | AHL | 65 | 15 | 25 | 40 | 24 | – | – | – | – | – |
|  | Washington Capitals | NHL | 3 | 0 | 0 | 0 | 0 | – | – | – | – | – |
| 2014–2015 | Kärpät | SM-liiga | 8 | 1 | 0 | 1 | 20 | – | – | – | – | – |
|  | Straubing Tigers | DEL | 11 | 2 | 6 | 8 | 6 | – | – | – | – | – |
|  | Vienna Capitals | EBEL | 10 | 0 | 2 | 2 | 0 | – | – | – | – | – |
|  | Syracuse Crunch | AHL | 12 | 0 | 1 | 1 | 2 | – | – | – | – | – |
|  | Florida Everblades | ECHL | 13 | 3 | 7 | 10 | 2 | 9 | 4 | 7 | 11 | 2 |
| 2015–2016 | IK Oskarshamn | Allsvenskan | 52 | 9 | 24 | 33 | 14 | – | – | – | – | – |
| 2016–2017 | IK Oskarshamn | Allsvenskan | 42 | 16 | 20 | 36 | 24 | – | – | – | – | – |
| 2017–2018 | Dragons de Rouen | Ranska | 44 | 20 | 28 | 48 | 24 | 15 | 10 | 10 | 20 | 4 |
| 2018–2019 | Dragons de Rouen | Ranska | 36 | 11 | 22 | 33 | 16 | 16 | 2 | 11 | 13 | 2 |
| 2019–2020 | Dragons de Rouen | Ranska | 40 | 12 | 33 | 45 | 10 | 4 | 2 | 4 | 6 | 2 |
| 2020–2021 | Dragons de Rouen | Ranska | 22 | 10 | 19 | 29 | 8 | – | – | – | – | – |
| 6 kautta | yhteensä | AHL | 296 | 52 | 96 | 148 | 104 | 22 | 4 | 11 | 15 | 10 |
| 4 kautta | yhteensä | Ranska | 142 | 53 | 102 | 155 | 58 | 35 | 14 | 25 | 39 | 8 |
| 1 kausi | yhteensä | NHL | 3 | 0 | 0 | 0 | 0 | – | – | – | – | – |
| 1 kausi | yhteensä | DEL | 11 | 2 | 6 | 8 | 6 | – | – | – | – | – |
| 1 kausi | yhteensä | EBEL | 10 | 0 | 2 | 2 | 0 | – | – | – | – | – |
| 1 kausi | yhteensä | SM-liiga | 8 | 1 | 0 | 1 | 20 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Nicolas Deschamps**.
* Nicolas Deschamps The Internet Hockey Databasessa (englanniksi)
* Nicolas Deschamps *Elite Prospects*. Everysport Media Group AB.  (englanniksi)

### Viitteet

1. ↑  Nicolas Deschamps - Oulun Kärpät
2. 1 2 3 4 5 6  Nicolas Deschamps *Elite Prospects*. Everysport Media Group AB.  (englanniksi)
3. 1 2  Mänty, Miika; Kukkula, Juha: Mock draftin toinen kierros *Jatkoaika.com*.  19.6.2008. Jatkoaika r.y. Viitattu 23.7.2014.
4. 1 2 3 4 5  Nicolas Deschamps The Internet Hockey Databasessa (englanniksi)
5. ↑  Ducks Ink Deschamps to Entry-Level Deal  16.7.2009. Anaheim Ducks. Viitattu 23.7.2014. (englanniksi)
6. ↑  Leafs Acquire Deschamps From Ducks  3.1.2012. Toronto Maple Leafs. Viitattu 23.7.2014. (englanniksi)
7. ↑  Capitals Acquire Nicolas Deschamps from Toronto  14.3.2013. ARLINGTON, Va.:  Washington Capitals. Viitattu 23.7.2014. (englanniksi)
8. ↑  Capitals Re-sign Nicolas Deschamps  22.7.2013. ARLINGTON, Va.:  Washington Capitals. Viitattu 23.7.2014. (englanniksi)
9. ↑  Hunter, Brian: Capitals will have reinforcements vs. Panthers  27.2.2014. National Hockey League. Viitattu 23.7.2014. (englanniksi)
10. ↑  Kärpät löysi puuttuvan palasen *Jatkoaika.com*.  23.7.2014. Jatkoaika r.y. Viitattu 23.7.2014.
11. ↑  Deschamps Kärppiin  23.7.2014. Oulun Kärpät Oy. Viitattu 23.7.2014.
12. ↑  Deschamps jättää Kärpät *pedonraapaisu.fi*.  12.10.2014. Pedon raapaisu. Viitattu 13.10.2014. [vanhentunut linkki]
13. ↑  Zweiter Stürmer gefunden: Kanadier Nicolas Deschamps (24) kommt nach Straubing  30.10.2014. Straubing Tigers.  Arkistoitu 31.10.2014. Viitattu 31.10.2014. (saksaksi)
14. ↑  Nicolas Deschamps verstärkt die Offensive  23.12.2014. Eishockeyverein UPC Vienna Capitals. Viitattu 23.12.2014. (saksaksi)
15. ↑  Kärpissä flopannut kanukkihyökkääjä siirtyy Itävaltaan  23.12.2014. SuomiKiekko. Viitattu 26.5.2015.
16. ↑  Kärpät-floppi sai lähtöpassit jo kauden kolmannesta seurastaan  1.2.2015. SuomiKiekko. Viitattu 26.5.2015.
17. ↑  Kärpät-floppi löysi töitä AHL:stä  5.2.2015. SuomiKiekko. Viitattu 26.5.2015.
18. ↑  Viime kauden Kärpät-floppi matkalla Ruotsin divariin  22.7.2015. SuomiKiekko. Viitattu 15.8.2015.